32006D0394
L 152/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 май 2006 година
за изменение на допълнението към приложение ХIV към Акта за присъединяване от 2003 г. по отношение на някои предприятия в секторите на месото и рибата в Словакия
(нотифицирано под номер С(2006) 2073)
(текст от значение за ЕИП)
(2006/394/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално глава 5, раздел Б, буква г) от приложение IV към него,
като има предвид, че:
(1)
На Словакия са предоставени преходни периоди за някои предприятия, изброени в допълнението (1) към приложение ХIV към Акта за присъединяване от 2003 г.
(2)
Допълнението към приложение ХIV е изменено с Решения 2004/463/ЕО (2), 2005/189/ЕО (3) и 2005/661/ЕО на Комисията (4).
(3)
Съгласно официалното изявление на компетентните словашки органи едно месопреработвателно предприятие е приключило процеса на модернизация и в момента изцяло отговаря на изискванията на законодателството на Общността. Едно месопреработвателно предприятие от списъка с предприятията в преход частично е прекратило дейността си. Едно рибно предприятие е закрито. Следователно тези предприятия трябва да бъдат заличени от списъка с предприятията в преход.
(4)
Следователно допълнението към приложение ХIV към Акта за присъединяване от 2003 г. следва да бъде съответно изменено. За яснота то следва да бъде заменено.
(5)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Текстът на допълнението към приложение ХIV към Акта за присъединяване от 2003 г. се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 31 май 2006 година.